PIKK.ee

Toidujulgeoleku veebiseminar: kohalik toit
2026-04-09 10:00 - 13:00 (Europe/Tallinn) | Veebis, Eesti
Toidujulgeoleku veebiseminar: “Kohalik toit – kindlama tuleviku võti”
Toidujulgeolek ei tähenda ainult toidu olemasolu kaupluseriiulil, vaid ka riigi võimekust toitu toota, säilitada ja inimesteni viia ka siis, kui tarneahelad on häiritud. Ants-Hannes Viira: “Eesti ei ole täna toiduga isevarustatav – ja trend liigub pigem halvenemise suunas.” Veebiseminaril kuuleme, milline on Eesti toidujulgeoleku hetkeseis ja tulevikuväljavaade.
09. aprill 2026 kell 10.00-13.00

Päev toob kokku riigi, teaduse ja praktika: arutame geneetiliste ressursside rolli (sh geenipangad), kohalike sortide väärtust ning seda, millised on reaalsed võimalused katta Eesti toidulaud olukorras, kus välismaine kaup ei liigu. Lisaks kuuleme nii tootja kui kasutaja vaadet – kuidas kohalikud sordid jõuavad põllult toidulauale ning millised kogemused ja ootused on kasvatajatel ja toiduvalmistajatel.
Kogu sündmus on vaadatav veebis.
Päevakava
10:00 Tervitus – Andre Veskioja (Maaelu Teadmuskeskuse direktor)
10:10 „Toidujulgeoleku hetkeseis ja väljavaade“ – Madis Pärtel (Regionaal- ja Põllumajandusministeerium, biomajanduse asekantsler)
10:35 “Toidujulgeolek – terve maakera meie koduses köögikapis” – Ants-Hannes Viira (Eesti Põllumajandus-Kaubanduskoda, põllumajanduspoliitika juht)
11:00 „Varjatud varu: kuidas geenipangad toetavad toidujulgeolekut“ – Külli Annamaa (Maaelu Teadmuskeskus, geenipanga juhataja)
11:25 Täpsustamisel
11:50 Kohalike sortide toiduteadlikkus ja kasutajakogemus – Angelica Udeküll (restorani Wicca peakokk, Eesti Peakokkade Ühenduse liige)
12:15 „„Perenaise“ nisu – põllult pätsiks“ (kasvataja kogemus ja väärindamine) – Tõnis Soopalu (Farmer Tõnis – viljakasvataja ja põllumajanduse mõjuisik)
12:40 „Jõgeva sordiaretuse tähtsus ja eesmärgid 105 aasta jooksul“ – Ilmar Tamm (Maaelu Teadmuskeskus, vanemteadur)
13:00 Päeva kokkuvõte ja „Jõgevamaa maitsete aasta 2026“ – Ülle Jukk (Jõgevamaa Koostöökoda, projektijuht-võrgustiku koordinaator)
Sündmuse kava on täienemisel.
Sündmust korraldavad Maaelu Teadmuskeskus ja Jõgevamaa Koostöökoda.
Sündmus on osa Jõgevamaa maitsete aasta 2026 programmist.
